**De vigtigste arbejdsmiljøproblemer er:
Dårlige og uhensigtsmæssige arbejdsstillinger og tunge løft, fx arbejde over skulderhøjde og ensidigt belastende arbejde.
Støj og vibrationer fra fx slibemaskiner.
Skadelige kemikalier og støv fra maling og slibestøv.
Ulykker og akutte skader fra fald fra stiger.**

Alle virksomheder med ansatte skal lave en arbejdspladsvurdering mindst hvert 3. år eller når I får nye maskiner eller indfører nye arbejdsmetoder.

Målet med en APV er at få styr på arbejdsmiljøet og sikre, at I forholder jer til de væsentligste problemer på virksomheden.

Det er ledelsens ansvar, at der bliver lavet APV. Og som regel er det arbejdsmiljørepræsentanten og lederen, der laver APV i samarbejde med de ansatte.

APV’en skal være skriftlig og alle ansatte skal kunne se den.

Der er ingen fast formel for, hvordan APV’en skal laves. I kan selv vælge, hvilken APV-metode I vil bruge.

Her på siden er der et forslag til skema, som I kan bruge, hvis jeres APV omhandler malerarbejde.

[Hent digitalt materiale (gratis)
- åbnes i nyt vindue](https://www.bfa-ba.dk/media/2979015/apv-skema-for-malerarbejde.pdf)